Diari Oficial de la Generalitat Valenciana


Sumari del DOGV 3549, del 29-07-1999 (1999/6537)

ORDRE de 24 de juny de 1999, de la Conselleria de Cultura, Educació i Ciència, per la qual s'obri el concurs per a la selecció de treballs d'investigació, finançats en el seu dia per la Generalitat Valenciana, que seran objecte de publicació per la mateixa conselleria.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3549

Data del DOGV
:   29-07-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6537


Data del document
:   24-06-1999

Organisme emissor
:   Conselleria de Educació i Ciència

Tipus de document
:   Ordre

Anàlisi jurídica

 Descriptors 

:   * investigació
    * concurs administratiu

ORDRE de 24 de juny de 1999, de la Conselleria de Cultura, Educació i Ciència, per la qual s'obri el concurs per a la selecció de treballs d'investigació, finançats en el seu dia per la Generalitat Valenciana, que seran objecte de publicació per la mateixa conselleria. [1999/S6537]
  
La Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica i del Desenvolupament Tecnològic de la Comunitat Valenciana, ha dotat la Comunitat Valenciana d'un marc normatiu nou, que suposa un pas endavant, tant per al foment i la coordinació de la ciència i la tecnologia en l'àmbit de la nostra comunitat, com per incrementar la connexió de la I+D pública amb els sectors productius, element de vital importància i que ens aproximarà als països més desenrotllats del món.
  
D'acord amb el que disposa la dita llei, el programa d'Investigació Científica i Tècnica que s'inclou en els pressupostos de la Generalitat Valenciana per a cada exercici, té com a principals línies d'actuació impulsar els programes d'ajudes als projectes de I+D, programes d'ajudes per a tecnologies de infraestructures científiques, i d'esta manera impulsar la difusió dels resultats aconseguits.
  
Per tot allò, la Conselleria de Cultura, Educació i Ciència, en l'exercici de les funcions que té atribuïdes en matèria de foment de la investigació científica i tècnica, convoca per mitjà d'esta ordre un concurs per a la selecció de projectes d'investigació, finançats en el seu dia per la Generalitat Valenciana, a fi que siguen publicats per la mateixa conselleria.
  
En virtut d'això, i fent ús de les competències que em conferix l'article 35 de la Llei de la Generalitat Valenciana 5/1983, de 30 de desembre, del Govern Valencià,
  
ORDENE
  
Article 1
  
Es convoca un concurs per a la selecció i posterior publicació per part de la Conselleria de Cultura, Educació i Ciència, dels treballs d'investigació realitzats en el marc de les universitats de la Comunitat Valenciana, i d'altres centres d'investigació del Consell Superior d'Investigacions Científiques (CSIC) o d'altres entitats públiques o privades amb finalitat investigadora legal o estatutària, personalitat jurídica pròpia, sense ànim de lucre i situades, en tots els casos, a la Comunitat Valenciana.
  
Article 2
  
Les actuacions derivades de la present ordre es finançaran a càrrec del capítol II, del programa 542.10 del pressupost de la Generalitat Valenciana per a 1999 (aplicació pressupostària: 30.06.518.97.1), per un import màxim de sis milions de pessetes (36.060,73 euros)
  
Article 3
  
3.1. S'aproven les bases que conté l'annex I de la present ordre.
  
3.2. S'aproven les normes de presentació dels originals que figuren com a annex II
  
3.3. S'aprova el model de sol·licitud que figura com a annex III.
  
Disposicions addicionals
  
Única
  
Delega la directora general d'Ensenyaments Universitaris i Investigació la facultat de seleccionar els treballs d'investigació que s'han de publicar, i de dictar, dins de l'àmbit de la seua competència, les resolucions necessàries per al desenrotllament i execució de la present ordre.
  
Disposicions finals
  
Única
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei reguladora de la Jurisdicció Contenciosa Administrativa, la present ordre, que posa fi a la via administrativa, es podrà recórrer potestativament en reposició o bé plantejarà directament el recurs contenciós administratiu, en els terminis i davant els òrgans que s'indiquen tot seguit:
  
El recurs de reposició s'haurà d'interposar davant el conseller de Cultura, Educació i Ciència, en el termini d'un mes comptador des de l'endemà de la present publicació.
  
El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la present publicació.
  
València, 24 de juny de 1999
  
El conseller de Cultura, Educació i Ciència
  
MANUEL TARANCÓN FANDOS
  
Annex I
  
Bases de la convocatòria per a la selecció i posterior publicació dels treballs d'investigació per part de la Conselleria de Cultura, Educació i Ciència
  
1. Objecte de la convocatòria
  
L'objecte d'esta convocatòria és seleccionar per a la posterior publicació per part de la Conselleria de Cultura, Educació i Ciència, els treballs d'investigació elaborats en el marc de les universitats de la Comunitat Valenciana i altres centres d'investigació del Consell Superior d'Investigacions Científiques (CSIC) o d'altres entitats públiques o privades amb finalitat investigadora legal o estatutària, amb personalitat jurídica pròpia, sense ànim de lucre i que estiguen situades, en tots els casos, a la Comunitat Valenciana.
  
Estos treballs d'investigació inèdits han de ser el resultat dels projectes d'investigació finançats per la Generalitat Valenciana i que finalitzaren abans del 31 de desembre de 1998.
  
2. Règim jurídic
  
En el que no preveuen estes bases s'ajustarà a allò que disposen les normes que són d'aplicació i, especialment, les següents:
  
- La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada parcialment per la Llei 4/1999, de 13 de gener.
  
- El text Refós de la Llei d'Hisenda Pública de la Generalitat Valenciana aprovat pel Decret Legislatiu de 26 de juny de 1991.
  
- La Llei 11/1999, de 29 de desembre, de la Generalitat Valenciana, de Pressupostos de la Generalitat Valenciana per a l'exercici 1999
  
- Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica i del Desenvolupament Tecnològic de la Comunitat Valenciana.
  
3. Sol·licitants
  
3.1. Podran presentar treballs d'investigació per a la selecció i posterior publicació per part de la Conselleria de Cultura, Educació i Ciència, els seus autors.
  
3.2. En el cas de treballs d'investigació en què han col·laborat diversos autors es necessitarà el consentiment de tots els coautors.
  
3.3. En tot cas, es requerirà la conformitat del representant legal de l'entitat a què estigueren vinculades per relació funcionarial o laboral les persones físiques autores dels treballs d'investigació.
  
4. Selecció dels treballs
  
Una comissió científica farà la selecció dels treballs que han de publicar-se, la comissió tindrà la composició següent:
  
La directora general d'Ensenyaments Universitaris i Investigació, que presidirà la comissió
  
Cinc membres científics de reconegut prestigi designats pel conseller de Cultura, Educació i Ciència
  
La cap del servei de Política Científica de la Direcció General d'Ensenyaments Universitaris i Investigació .
  
5. Formalització de les sol·licituds
  
5.1. Les sol·licituds dirigides a la directora general d'Ensenyaments Universitaris i Investigació, es presentaran en el Registre General de la Conselleria de Cultura, Educació i Ciència, avinguda de Campanar, 32, València 46353. També es podran presentar per qualsevol dels procediments que preveu l'article 38 de la Llei 30/1992, de 26 de novembre, del Règim Jurídic de les Administracions Públiques i el Procediment Administratiu Comú.
  
Els textos presentats perquè la comissió científica els avalue han de reunir tots els requisits que establix l'annex II Normes per a la presentació d'originals.
  
Els originals que no resulten seleccionats es tornaran als autors en el termini que la comissió científica determine, sense perjudici que puguen presentar-los en la següent convocatòria anual.
  
Les sol·licituds, per duplicat, segons el model que figura en l'annex III, s'adjuntaran amb:
  
a) Els originals dels treballs d'investigació
  
c) Documentació acreditativa que el treball d'investigació va ser finançat en el seu dia per la Generalitat Valenciana, i també que l'esmentat treball va finalitzar abans del 31 de desembre de 1998.
  
c) Fotocòpia del document nacional d'identitat o de la targeta de resident. En el cas que l'adreça del document nacional d'identitat no coincidisca amb la real, s'aportarà el certificat d'empadronament corresponent.
  
d) En el cas de persones jurídiques privades codi d'identificació fiscal, escriptura de constitució o els estatuts inscrits en el registre corresponent.
  
Si la sol·licitud no reunix els requisits exigits, se citarà la persona interessada perquè en el termini de 10 dies, esmene la falta o acompanye els documents preceptius, amb indicació que si no ho fa es considerarà que ha desistit de la petició, prèvia resolució en què declararà esta circumstància i indicarà els fets produïts i les normes que són d'aplicació.
  
6. Termini de presentació
  
El termini de presentació de les sol·licituds és d'un mes des de l'entrada en vigor de la present ordre.
  
7. Resolució
  
La comissió científica elaborarà la proposta de resolució que elevarà a la directora general d'Ensenyaments Universitaris i Investigació, que emetrà la resolució sobre esta convocatòria en el termini de 6 mesos des de la data de finalització del termini de presentació de sol·licituds. Transcorregut el termini sense que es dicte resolució d'adjudicació, les sol·licituds s'entendran denegades.
  
La resolució d'adjudicació es publicarà en el Diari Oficial de la Generalitat Valenciana.
  
Annex II
  
Normes per a la presentació d'originals
  
1. Els textos presentats en la convocatòria anual de publicació de treballs d'investigació han de tindre una extensió màxima de 400 pàgines en format DIN-A4, doble espai, amb un total de 1.800 caràcters (60 caràcters X 30 línies).
  
2. Junt amb l'exemplar original mecanografiat es donarà una còpia en suport informàtic, s'indicarà expressament el programa de tractaments de textos utilitzat, compatible amb els sistemes operatius MS-DOS o MACINTOSH / APPLE.
  
3. Les gràfiques o les il·lustracions han de presentar-se en paper vegetal, acetat o diapositiva en color. Cal tenir en compte que la qualitat augmenta si els originals que cal reproduir són de dimensions majors que els de les impressions.
  
4. A fi d'unificar els formats de les edicions es recomana que s'ajusten a les següents indicacions:
  
4.1. Les citacions científiques han de respondre al model normalitzat:
  
Llibres:
  
COGNOM/S, Nom. Títol del llibre, Lloc de l'edició: Editorial, any, pàgina / es de referència.
  
Revistes:
  
COGNOM / S, Nom. ?Títol de l'article- (entre cometes?, Nom de la revista (subratllat), Lloc de l'edició: Editorial, (any) (entre parèntesis), pàgina / es de referència.
  
\*Les citacions de textos intercalades han de marcar-se entre cometes: ??-
  
\*La cursiva es marcarà amb un subratllat.
  
\*Si els textos inclouen citacions en àrab, grec o en una llengua que utilitza l'alfabet ciríl·lic, i no es disposa del tipus adient en el sistema informàtic usat, es facilitarà en fulls independents, clarament identificades per poder fer la composició fotogràfica.